Kvešeti — Kobi ceļš

Kvešeti — Kobi ceļš () ir autoceļš Gruzijā būvniecības stadijā. Tas savienos Kvešeti ciemu Dušeti municipalitātē dienvidos un Kobi ciemu Kazbegi municipalitātē ziemeļos. Kvešeti — Kobi ceļš šķērso Lielā Kaukāza grēdu pa jaunu trasi, dublējot šajā posmā ceļu, kas vēsturiski saukts par Gruzijas kara ceļu, saīsinot braukšanas ilgumu no vienas stundas līdz 15 minūtēm
Pašreizējam ceļam ir sarežģīts ģeogrāfisks maršruts, un to raksturo spēcīga snigšana ziemas periodā.

 Projekts 
Projekta pasūtītājs ir Gruzijas Infrastruktūras ministrijas Ceļu departaments.
Projekta kopējās izmaksas ir 1,240 miljardi laru. Būvdarbus finansē Āzijas attīstības banka un Eiropas Rekonstrukcijas un attīstības banka. Būvniecības procesu uzrauga starptautisks uzraudzības uzņēmums UBM INTERNATIONAL UNITED CONSULTANTS INC.

Kvešeti — Kobi ceļu plānots izbūvēt 22,7 kilometrus garu 2 joslu asfaltbetona ceļu, 5 tiltus un 5 tuneļus, tostarp vienu 9 kilometrus garu tuneli. Projekts ietver arī 1 tilta remontu un atjaunošanu. Tiks sakārtotas arī gājēju pārejas, gājēju celiņi un gājēju / lopu pārejas.
9 kilometru garuma 15 metru diametra tunelis, kas ir zem Krusta pārejas, sāksies netālu no Ckeres ciema un beigsies pie Kobi ciema. Tam ir arī 6 m diametra evakuācijas tunelis. Pārējie tuneļi būs salīdzinoši īsi (1541 m, 194 m, 388 m un 299 m).
Kopējais tiltu garums ir 1,6 kilometri. No tiem viens būs 426 m garš, viens arkas tilts būs 166 m augsts, bet arka būs 285 metrus gara.

Ceļa būvniecība ir sadalīta 2 daļās.
Būvdarbu ilgums tuneļa 9 kilometru posmā (1. lote) ir 4 gadi, un to būvē Ķīnas uzņēmums China Railway Tunnel Group. 
Otrās lotes — ceļa posma izpildes ilgums ir 3 gadi, un to realizē Ķīnas uzņēmums China Railway 23rd Bureau Group.

 Vēsture 
Kvešeti — Kobi ceļa būvniecība oficiāli sākās 2019. gada septembrī.

2024. gada aprīlī tika pabeigta 9 kilometru tuneļa izrakšana.

 Ārējās saites 
 Projekta vietne

Kategorija:Transports Gruzijā
Kategorija:Kazbegi municipalitāte